stanford-oval/wikipedia huggingface dataset:
שושי בריינר

| --- | --- |

 לידה:  6 באפריל 1952 (בת 72) חיפה, ישראל 
 שם לידה:  שושנה כץ 
 מדינה:  ישראל 
 מקום לימודים:  אוניברסיטת חיפה, אוניברסיטת בן-גוריון בנגב 
 
שושי בריינר (נולדה בשנת 1952) היא סופרת ועורכת ספרותית ישראלית.
קורות חיים

שושי בריינר גדלה בקריית חיים כשושנה כץ. היא למדה באוניברסיטת חיפה ספרות עברית וספרות כללית ולימדה ספרות. חייתה 8 שנים באמסטרדם ושנה בברלין ועסקה באמנות פלסטית ובעיצוב. כשחזרה למדה באוניברסיטת בן-גוריון לתואר שני בספרות עברית ובכתיבה יוצרת.

שושי בריינר נישאה לאבישי ולה בן אחד. היא חיה בזוגיות עם ד"ר אבי ברמן, מתגוררת בהרצליה ועוסקת בכתיבה ובעריכה ספרותית.
סיפורים

סיפורים קצרים בכתב העת "מקרוב", הוצאת הקיבוץ המאוחד
מסך, סיפור בספר "ההולנדי של עכו" בעריכת אבי מלר, הוצאת גלורי 2004
ספרים שכתבה

אריאדנה, רומן, הקיבוץ המאוחד, תש"ן 1990. עריכה: לאה שניר
אהבה עברית, סיפורים קצרים ונובלות, עם עובד, תשס"ו 2006. עריכה: תרזה בירון פרי. הספר נכלל ברשימה הקצרה של פרס ספיר
ספר הפרידות הגדול, עם עובד, תשס"ט 2009, עריכה: תרזה בירון פריד. תורגם להולנדית
כתב סתרים, עם עובד, תשע"ו 2016. עריכה: תרזה בירון-פריד
כמעט אולימפוס, עם עובד, 2024. עריכה: עלמה כהן ורדי
ספרים שערכה

ליעד שהם, החברים של אלוהים, סיפורים המבוססים על סיפורי המקרא, כנרת, תשס"ה 2005
נתן שחם, קרן אקסודוס, זמורה-ביתן 2006
יהלי סובול, דמי מפתח, זמורה-ביתן, תשס"ו 2006
הכשרת היישוב - מאה השנים הראשונות: 1909–2009, חברת הכשרת היישוב בישראל, 2009)
על המחברת ויצירתה

על "אריאדנה": 

צור, יגאל, סיפור מחובר היטב. על המשמר, 15 ביוני 1990, עמ' 21.
על "אהבה עברית":

גלסנר, אריק, מחיר האושר, מחיר האשמה. מעריב, מוסף שבת - ספרות וספרים, ה' בחשון תשס"ז, 27 באוקטובר 2006, עמ' 26.
הרציג, חנה, הפעם זה משהו אחר. ידיעות אחרונות, המוסף לשבת - ספרות, י"ב בחשון תשס"ז, 3 בנובמבר 2006, עמ' 27.

מוריס, אורין. שפה יפה. וואלה! תרבות ובידור, 12 בפברואר 2008.

סלע, מיה, שתי נשיקות במצח. עיתון תל אביב, תרבות וספרות, 20 באוקטובר 2006.
על "ספר הפרידות הגדול":

אורן, יוסף, השואה נצרבה בנו לדורות e-mago ‏, 16 בנובמבר 2009. חזר ונדפס בספרו: השאננות לציון בסיפורת הישראלית, יחד, תש"ע 2010, עמ' 113–122 

בנאי, דניאל. אבידה ומציאות. הארץ, מוסף ספרים, גל' 853, ט' בתמוז תשס"ט, 1 ביולי 2009, עמ' 4

גלסנר, אריק. ספר הכדורעף הגדול: שושי בריינר נפרדת. מעריב, תרבות - ספרות, י"ז באב תשס"ט, 7 באוגוסט 2008

וולך, לילך. חיים ממוצעים. Time Out תל אביב, 23 ביולי 2009, עמ' 114.

מרמלשטיין, טל. מיליוני אנשים לבד. ישראל היום, ג' בתמוז תשס"ט, 25 ביוני 2009, עמ' 41.
על "כתב סתרים":

אביטוב, ירון, נובלה בתוך רומן מתארת רומן. מקור ראשון, שבת, גל' 1012 (א' בטבת תשע"ז, 30 בדצמבר 2016), עמ' 20–21.

מאיה גז, "כתב סתרים": ספר על אהבה ועל כתיבה, הארץ, 12 בדצמבר 2016
הערות שוליים

↑  דף כתב העת "מקרוב" באתר הספרייה הלאומית
↑  ספר סיפורים על כדורגל
↑  פרק ראשון באתר עם עובד
↑  דניאל בנאי, אבידה ומציאות | ה"ספר הפרידות הגדול", באתר הארץ, 1 ביולי 2009
↑   מאיה גז, "כתב סתרים": ספר על אהבה ועל כתיבה, באתר הארץ, 12 בדצמבר 2016
| --- | --- |
בקרת זהויות :  NLI: 987007525038505171  BnF: cb15525299s (data)  CiNii: DA19111663  GND: 1089702906  ISNI: 0000 0000 6663 4015  LCCN: nr91021182  NTA: 343289644  RKD: 90669  ULAN: 500481056  VIAF: 61858865   WorldCat (עם VIAF): 61858865
אבא עשיר אבא עני

| --- | --- |

 מידע כללי
 מאת:  רוברט קיוסאקי שרון לכטר
 שפת המקור:  אנגלית 
 סוגה:  עיון 
 נושא:  personal finance 
 הוצאה
 תאריך הוצאה:  1997
 
אַבָּא עָשִׁיר אַבָּא עָנִי (באנגלית: Rich Dad Poor Dad) הוא ספר מסוגת "השיפור העצמי" מאת איש העסקים והסופר רוברט קיוסאקי, יפני-אמריקאי  אשר גר בצעירותו בהוואי, ושרון לכטר, רו"ח ואשת עסקים. הספר ראה לאור לראשונה ב-1 באפריל 2000, ובישראל הוא התפרסם בהוצאת מטר. ב־2022 יצא לאור במהדורה מחודשת עם תובנות חדשות בהתייחס להתפתחויות במהלך שני העשורים מאז פרסומו הראשון.[דרוש מקור]
איש מעולם לא הוכיח שהאבא העשיר, האיש שלכאורה נתן לקיוסאקי את כל העצות בספר לגבי חיי העשירים - אמיתי. כמו כן מעולם לא תועדו רזרבות עושר גדולות שהיו לקיוסאקי לפני פרסום הספר ב-1997.
התוכן

לקיוסאקי היו שני אבות: האחד עני והשני עשיר. לאביו הביולוגי הוא קרא עני, לא משום שחסר לו כסף, אלא משום שהיה שכיר ושאף להתקדם. האב העשיר היה אביו של חברו הטוב, מייק. קיוסאקי כינה את אביו של מייק "אבא עשיר", מכיוון שהאיש רצה לחיות בעושר כבעלים של חברה ולא כעובד שכיר. קיוסאקי מתאר בספרו, "אבא עשיר אבא עני", את ילדותו בחיק משפחתו הביולוגית ואת ילדותו בחיק משפחתו של חברו מייק ואביו ה"עשיר".
קיוסאקי מביע אכזבה ממערכת החינוך וטוען שהיא אינה מכינה את הילדים לעולם האמיתי, העולם הפיננסי, כיוון שאיננה מלמדת השכלה פיננסית. הוא פונה אל הילדים, שהם למעשה המבוגרים של העתיד, ומלמד אותם ואת הוריהם את סודות העושר בשפה פשוטה וברורה. הוא מספק להם דרך מחשבה ייחודית, שלפיה יוכלו לחיות חיים מאושרים וללא דאגות כלכליות. קיוסאקי טוען כי בוגרי מערכת החינוך מבלים את כל חייהם במרוץ עכברים, ובספרו הוא מלמד כיצד לצאת ממנו לדרך חיים טובה יותר.
התוכן > חלוקת האנשים לרביעים

קיוסאקי מתאר בספרו כיצד מחולקים אנשי העולם לרביעים:
רביע E - מתאר שכירים.
רביע S - מתאר עצמאיים בעלי עסק קטן (עד 500 אנשים).
רביע B - מתאר אנשי עסקים.
רביע I - מתאר משקיעים.
ההבדל בין רביעים S ו-B הוא שאנשי רביע S הם בעלי עסק קטן, כגון רופא פרטי ובעל מסעדה שכונתית, שבהם בעל העסק הוא האדם החכם ביותר בתחום הנתון מבין אנשי צוותו, ואילו אנשי רביע B הם בעלי עסק גדול, אשר יש לו סניפים, והם שוכרים אנשים חכמים מהם על מנת לנהל את העסק. קיוסאקי טוען כי כ-80 אחוז מאוכלוסיית העולם משתייכים לרביעים E או S, והיתר – לרביעים B או I. הוא טוען כי בשני הרביעים הראשונים האדם עובד בשביל הכסף, כלומר, מרוויח כסף בהתאם למספר שעות העבודה אותן הוא משקיע, ולכן סכום זה מוגבל, וכמעט בלתי אפשרי להתעשר בדרך זו. לעומת זאת, טוען קיוסאקי בספרו, כי ברביעים B ו-I, הכסף עובד בשביל האדם, ובדרך זו ניתן למנף את ההכנסות וליצור הכנסה פסיבית בלתי מוגבלת.
הצלחה בפרסום

הספר פורסם תחילה בהוצאה עצמית בשנת 1997 לפני שנרכש בהוצאה מסחרית והפך לרב-מכר של הניו יורק טיימס. מאז נמכרו למעלה מ-32 מיליון עותקים.
בספר האודיו שלו, Choose to be Rich, קיוסאקי ציין שכל הוצאות הספרים דחו אותו בתחילה, ושרשת Barnes & Noble סירבה למכור את הספר בהתחלה. הוא התמקד בהופעות בתוכניות אירוח ובתחנות רדיו, כאשר ההופעה בהמופע של אופרה וינפרי הייתה זו שהשפיעה ביותר על מכירות הספר.
באפריל 2017 יצאה לאור מהדורת 20 שנה לספר, ובמבוא למהדורה זו טען קיוסאקי כי נמכרו כ-40 מיליון עותקים ברחבי העולם.
ראו גם

השקעות לעצלנים
הערות שוליים

↑  Helaine Olen, Rich Dad, Poor Dad, Bankrupt Dad?, October 10, 2012, Forbes
↑  GURUSPEAK : Robert Kiyosaki, The Financial Express
↑  Choose to be Rich, Audiobook ASIN: B000CSXWXW
↑  
שגיאות פרמטריות בתבנית:צ-ספר 
פרמטרים [ isbn, עמוד ] לא מופיעים בהגדרת התבנית Robert T. Kiyosaki, Rich Dad, Poor Dad, Plata Publishing, 2017
| --- | --- |
בקרת זהויות :  BNE: XX3338773  BnF: cb454526408 (data)  LCCN: no2017166239  VIAF: 316835210   WorldCat (עם VIAF): 316835210
ניסן מאיר זק"ש

| --- | --- |

הרב ניסן זק"ש עם הרב שאול ליברמן והסופר ש"י עגנון
 לידה:  18 באפריל 1924 תרפ"ד ירושלים, פלשתינה (א"י) 
 פטירה:  1 בדצמבר 1975 (בגיל 51) כ"ז בכסלו ה'תשל"ו ירושלים, ישראל 
 מקום קבורה:  בית הקברות סנהדריה 
 מדינה:  ישראל 
 תקופת הפעילות:  ? – 1 בדצמבר 1975 
 תלמידיו:  הרב יהושע בן מאיר
 צאצאים:  אברהם זק"ש 
 
 פרסים והוקרה:  פרס הרב קוק לספרות תורנית (1963) 
 
הרב ניסן מאיר פייביל זק"ש (18 באפריל 1924 – כ"ז בכסלו תשל"ו, 1 בדצמבר 1975) היה רבן של שכונות שערי חסד ורחביה בירושלים. עורך ומהדיר תורני, זוכה פרס הרב קוק לשנת ה'תשכ"ג על ספרי מחקר ועזר תורניים, ופרס ירושלים לספרות תורנית לשנת ה'תשכ"ז.
ביוגרפיה

הרב ניסן מאיר פייביל נולד בשנת תרפ"ד (1924), לרב מרדכי יהודה לייב זק"ש (רבה של שכונת זיכרון משה בירושלים) ולרוחמה חיה בריינה בת הרב יעקב משה חרל"פ ראש ישיבת מרכז הרב. למד בצעירותו בתלמוד תורה ובישיבת עץ חיים, לאחר מכן כשמונה שנים בישיבת חברון.
השתלם כמה שנים בישיבת "בית זבול", בתקופה זו זכה בפרס משרד הדתות לבני ישיבות מצטיינים לשנת תשי"ג, ובישיבת "אהל תורה" בירושלים.
בזמן חידוש ההתיישבות היהודית בחברון, עם הרצון לייסד בחברון ישיבה (ישיבת ניר לאחר מכן), פנה הרב משה לוינגר לרב זק"ש וביקש ממנו להעביר בה שיעורים באופן קבוע, ואכן הרב זק"ש היה מגיע בימי רביעי להעביר שיעורים בישיבה, בעוד אשתו הרבנית אהובה משמשת אוזן קשבת ודמות סמכותית תורנית עבור נשות היישוב היהודי בחברון, ובלילה נשארו ללון שם.
שימש במשך מספר שנים כראש ישיבת "משכן ישראל" וה"מתיבתא לנוער". זכה בפרס הצטיינות מדרגה ראשונה מטעם משרד הדתות.
בתשט"ו (1955) נתמנה לרבה של רחביה "שערי חסד", במקומו של סבו, הרב חרל"פ.
היה קשור לישיבת מרכז הרב, והיה יושב בשולחן הכבוד באירועים כמו עצרת יום ירושלים.
רבי ניסן מאיר נפטר בכ"ז בכסלו ה'תשל"ו (1975), כשהוא בן 52 שנים.
חיבוריו

"אור פני מלך" - על הלכות מתנות עניים לרמב"ם.
"אור פני מלך" - על הלכות טומאת צרעת לרמב"ם.
ביאור על מסכת שקלים.
קדושת עיירות המוקפות חומה, שם עולם, ישיבת ניר קריית ארבע, תשל"ז
ועוד חיבורים שנמצאים בכתב יד עד היום הזה.
ספרים שההדיר

שנים רבות התמסר לההדיר כתבי יד מגדולי הראשונים. והוציא למעלה מעשרים ספרים – הכוללים הערות, ביאורים וציוני מקורות. ספרים אלו יצאו בהוצאות הספרים: מוסד הרב קוק, מכון הארי פישל, יד הרב הרצוג ועוד. כן ערך והביא לדפוס את ספרי "מי מרום" של סבו הרב יעקב משה חרל"פ, וספרי רבי צבי מיכל שפירא – "ציץ הקודש". התקין בשביל "מוסד הרב קוק", במהדורה חדשה, את הלכות רב אלפסי, לפי דפוס קושטא עם הערות וציון מקורות.
בעבודתו היה קשור עם מכון הארי פישל, עם מוסד "השכל" שליד "ישיבת חברון" ועם מפעל "מעין החכמה". בשנת תשכ"ג הוענק לו פרס הרב קוק על כך שההדיר את התוספות רי"ד.
בין הספרים שיצאו לאור בההדרתו:
מסכת שקלים עם פרישת הרא"ש. מכון הרי פישל ה'תש"ג.
שיטה לא נודע למי - על מסכת קידושין. תשט"ו.
אור שמח - בבא קמא בבא מציעא ובבא מציעא. (בשיתוף עם אחיו הרב זבולון). תש"ח.
תוספות רי"ד על מסכת בבא קמא. הוצאת מעין חכמה ה'תשי"ח.
תוספות רי"ד על מסכת בבא מציעא. הוצאת מעין חכמה ה'תשי"ט.
תוספות רי"ד על מסכת עבודה זרה. הוצאת מעין חכמה ה'תשי"ט.
תוספות רי"ד על מסכת בבא בתרא - חלק א. הוצאת מעין חכמה ה'תש"כ.
פרושי ונמוקי רבינו עזריאל על מסכת נזיר. הוצאת מעין חכמה ה'תש"כ.
תוספות רי"ד על מסכת נדה. הוצאת מעין חכמה ה'תשכ"א.
תוספות רי"ד על מסכת שבת. מכון הרי פישל ה'תשכ"ב.
תוספות רי"ד על מסכת בבא בתרא - חלק ב. הוצאת מעין חכמה ה'תשכ"ג.
תוספות רי"ד על מסכת תענית. הוצאת מעין חכמה תשכ"ג.
קובץ ראשונים למסכת מועד קטן. הוצאת מכון התלמוד הישראלי השלם ה'תשכ"ו.
תוספות רבינו יהודה שירליאון על מסכת ברכות - חלק א. ה'תשכ"ט.
הלכות רב אלפס - כרך ראשון. מסכת ברכות, הלכות קטנות, סדר מועד. תמוז תשכ"ט.
הלכות רב אלפס - כרך שני. סדר נשים. נזיקין. מסכת חולין. תמוז תשכ"ט.
הלכות רב אלפס - מסכת עבודה זרה. תש"ל.
תוספות רבינו יהודה שירליאון על מסכת ברכות - חלק ב. ה'תשל"ב.
משנה זרעים עם שינויי נוסחאות - חלק א. הוצאת מכון התלמוד הישראלי השלם ה'תשל"ב.
משנה זרעים עם שינויי נוסחאות - חלק ב. הוצאת מכון התלמוד הישראלי השלם ה'תשל"ה.
פירוש הריבמ"ץ למשנה זרעים. הוצאת מכון התלמוד הישראלי השלם ה'תשל"ה.
הערות שוליים

↑  ⁨פרס הרב קוק-ל-3 רבנים ⁩ | ⁨הבקר⁩ | 17 דצמבר 1963 | אוסף העיתונות | הספרייה הלאומית, באתר www.nli.org.il
↑  אתר עיריית תל אביב
↑  עתון הצופה
↑  סופר "הצופה", פרס הרב קוק של עיריית ירושלים הוענק לרב זקש ולאדמו־ר מאוז'רוב, הצופה, 14 במרץ 1967
↑  טקס חלוקת פרסים לבני ישיבות נערך אתמול ע"י משרד הדתות, שערים, 16 בפברואר 1953.
↑  ⁨קיבלו פרסים על הצטיינות בתלמוד ⁩ | ⁨הארץ⁩ | 16 פברואר 1953 | אוסף העיתונות | הספרייה הלאומית, באתר www.nli.org.il
↑  עוזי ברוך, תיעוד נדיר מישיבת מרכז הרב, באתר ערוץ 7, ‏י"ז בסיוון ה'תשע"ז  11.06.17
↑  ⁨*אישים ומוסדות ⁩ | ⁨הצפה⁩ | 4 יולי 1960 | אוסף העיתונות | הספרייה הלאומית, באתר www.nli.org.il
↑  הלכות טומאת צרעת
| --- | --- |
בקרת זהויות :  NLI: 987007306722805171  GND: 1067890548  ISNI: 0000 0000 5088 6365  LCCN: nr91030448  SUDOC: 126576505  VIAF: 21999763   WorldCat (עם VIAF): 21999763
בכל פעם שאני מנגן

בכל פעם שאני מנגן הוא אלבום אוסף כפול ("אוסף המיטב") של הזמר-יוצר הישראלי יוני רכטר.
האלבום שיצא בחברת "הד ארצי", כולל 2 תקליטורים:
דיסק ראשון - 18 שירים וקטע אינסטרומנטלי אחד, רובם שירים מוכרים ואייקוני תרבות ישראלית, וכמעט בכולם רכטר הוא גם המבצע העיקרי מבחינה קולית.
דיסק שני - 18 שירים וקטע אינסטרומנטלי אחד, ובהם בעיקר ביצועים ושירים שהם מוכרים פחות מתוך הופעות ומחזות, רובם לא הופיעו מעולם באלבום כלשהו, הלקוחים מתחומים מגוונים של עשייתו של רכטר לאורך השנים ובביצועים של זמרים ולהקות שונות.
רשימת רצועות > דיסק 1

המוזיקה לשירים הולחנה על ידי יוני רכטר (למעט "To Be Alone" שעזר להלחין אבנר קנר).
| דיסק 1: השירים> מס' | דיסק 1: השירים> שם | דיסק 1: השירים> מילים | דיסק 1: השירים> מתוך מקור (אלבום) | דיסק 1: השירים> משך | דיסק 1: השירים>  | דיסק 1: השירים>  | דיסק 1: השירים>  | דיסק 1: השירים>  | דיסק 1: השירים>  |
| --- | --- | --- | --- | --- | --- | --- | --- | --- | --- |
| 1. | שוב היא כאן  | עלי מוהר | "התכוונות" | 3:02 |  |  |  |  |  |
| 2. | עוגן הרם (בהשתתפות: מזי כהן, נורית גלרון, גידי גוב ושם טוב לוי)   | עלי מוהר | "בגובה העיניים" | 2:40 |  |  |  |  |  |
| 3. | הרצינות היא ממני והלאה  | עלי מוהר | "העיקר זה הרומנטיקה" | 2:12 |  |  |  |  |  |
| 4. | שיר נבואי קוסמי עליז (בהשתתפות: גידי גוב)   | עלי מוהר ויוני רכטר | "העיקר זה הרומנטיקה" | 3:26 |  |  |  |  |  |
| 5. | עד מחר  | נתן זך | "העיקר זה הרומנטיקה" | 2:34 |  |  |  |  |  |
| 6. | מחשבות של אהבה  | יוני רכטר ושלום וינשטיין | "עוד סיפור" | 3:52 |  |  |  |  |  |
| 7. | אהובתי היחידה (עם מזי כהן וגידי גוב)   | עלי מוהר | "מחשבות ואפשרויות" | 5:03 |  |  |  |  |  |
| 8. | ראיתי שמש  | עלי מוהר ויוני רכטר | "בגובה העיניים" | 3:23 |  |  |  |  |  |
| 9. | דואט (עם מזי כהן)   | עלי מוהר | "בגובה העיניים" | 4:25 |  |  |  |  |  |
| 10. | אל תמהר (עם אלון אולארצ'יק, דני סנדרסון ואפרים שמיר)   | עלי מוהר | "מחשבות ואפשרויות" | 3:32 |  |  |  |  |  |
| 11. | במקום להיות זהיר  | עלי מוהר | "מחשבות ואפשרויות" | 3:13 |  |  |  |  |  |
| 12. | התכוונות (אינסטרומנטלי)   |   | "התכוונות" | 3:11 |  |  |  |  |  |
| 13. | לילה ויום  | יוני רכטר | "התכוונות" | 4:44 |  |  |  |  |  |
| 14. | To Be Alone (בביצוע ארבע-עשרה אוקטבות)   | אורי שמיר | "ארבע-עשרה אוקטבות" | 3:00 |  |  |  |  |  |
| 15. | דמעות של מלאכים  | דן מינסטר | מתוך הקלטה פרטית של רכטר (1993) | 3:48 |  |  |  |  |  |
| 16. | שוב ושוב  | עלי מוהר | "מחשבות ואפשרויות" | 3:59 |  |  |  |  |  |
| 17. | כל עוד (עם בנות מקהלת העפרוני ואבנר קנר)   | עלי מוהר | "מחשבות ואפשרויות" | 3:58 |  |  |  |  |  |
| 18. | זה כל מה שיש  | עלי מוהר | "התכוונות" | 2:22 |  |  |  |  |  |
| 19. | ערב עירוני (עם יובל זמיר, מזי כהן, גידי גוב, חיים צינוביץ' ומקהלת העפרוני)   | נתן אלתרמן | "בגובה העיניים" | 4:48 |  |  |  |  |  |
| משך כולל: | משך כולל: | משך כולל: | משך כולל: | 1:07:12 |  |  |  |  |  |
רשימת רצועות > דיסק 2

המוזיקה לשירים הולחנה על ידי יוני רכטר (למעט "אדם בתוך עצמו" שהלחין שלום חנוך ו"הליכה לקיסריה" שהלחין דוד זהבי).
| דיסק 2: בונוסים והקלטות נדירות> מס' | דיסק 2: בונוסים והקלטות נדירות> שם | דיסק 2: בונוסים והקלטות נדירות> מילים | דיסק 2: בונוסים והקלטות נדירות> מתוך (מקור) | דיסק 2: בונוסים והקלטות נדירות> משך | דיסק 2: בונוסים והקלטות נדירות>  | דיסק 2: בונוסים והקלטות נדירות>  | דיסק 2: בונוסים והקלטות נדירות>  | דיסק 2: בונוסים והקלטות נדירות>  | דיסק 2: בונוסים והקלטות נדירות>  |
| --- | --- | --- | --- | --- | --- | --- | --- | --- | --- |
| 1. | עטור מצחך זהב שחור (ביצוע: אביתר בנאי, עיבוד ופסנתר: יונתן רזאל)   | אברהם חלפי | מתוך ערב שירי יוני רכטר של התזמורת הפילהרמונית, כפי שהוקלט בגלי צה"ל, 1998 | 4:43 |  |  |  |  |  |
| 2. | שיר על יונה בחלוני (ביצוע: יהודית רביץ)   | אברהם חלפי | "העיקר זה הרומנטיקה" | 4:32 |  |  |  |  |  |
| 3. | אוריה  | עלי מוהר (מבוסס על התנ"ך) | "בגובה העיניים" (בגרסת הויניל בלבד) |   |  |  |  |  |  |
| 4. | יש שפע פלאים (בביצוע: קבוצת הצעירים של תיאטרון הקאמרי)   | סופוקלס | מהמחזה "אנטיגונה", תיאטרון הקאמרי, 1994 | 3:46 |  |  |  |  |  |
| 5. | השיר של אריאלה (ביצוע: אילה אשרוב)   | יהונתן גפן | מתוך המחזה "הכבש השישה עשר", 1991 | 2:19 |  |  |  |  |  |
| 6. | אני והשקט  | חיים גורי | מתוך ערב הוקרה למשורר חיים גורי, שנערך ב-11 באפריל 2000 בבית העם בירושלים | 3:00 |  |  |  |  |  |
| 7. | שיר ערש (יוני רכטר יחד עם להקת חיל החינוך והנוער)   | יהודה עמיחי | מתוך ערב הוקרה למשורר יהודה עמיחי, שנערך ב-26 באוקטובר 1999 בתיאטרון ירושלים | 4:24 |  |  |  |  |  |
| 8. | שיר המלחמה האחרונה  | יהושע סובול | נכתב להצגה "גוג ומגוג", ביצוע מתוך אולפני העוגן, 2004 | 2:45 |  |  |  |  |  |
| 9. | הילד ניסים (ביצוע: לאה אברהם)   | נתן אלתרמן | "אגדה בחולות" | 2:57 |  |  |  |  |  |
| 10. | מסע ללא שם (ביצוע: רוחמה רז)   | לאה גולדברג | "בלב מולדת קטנה" | 3:46 |  |  |  |  |  |
| 11. | אגרינג'נטו  | צביה פלץ-פורר | "שירים באורמלא" (2002) | 3:00 |  |  |  |  |  |
| 12. | קיסריה (אינסטרומנטלי)   |   | "קווים" | 2:34 |  |  |  |  |  |
| 13. | מיכל ברנט-כהן (בהשתתפות: עלי מוהר, אלון נדל, איתן איצקוביץ' ורועי בן-סירה)   | יוני רכטר | "מחשבות ואפשרויות" (גרסת הP.C.) | 1:56 |  |  |  |  |  |
| 14. | גמד שרצה להיות ענק (בביצוע אריק איינשטיין)   | נירה צפריר | "ילדודס" (1978) | 2:18 |  |  |  |  |  |
| 15. | שיר אהבה סטנדרטי (בהשתתפות: שם טוב לוי, שלמה יידוב)   | אריק איינשטיין | מתוך המופע "אסתר עופרים בהיכל התרבות", גל"צ 1978 | 2:52 |  |  |  |  |  |
| 16. | אדם בתוך עצמו (עם גידי גוב)   | שלום חנוך | "שירים מלילה גוב" (1995) | 3:37 |  |  |  |  |  |
| 17. | סוף ההצגה הלילה (בביצוע להקת כוורת)   | יוני רכטר ואלון אולארצ'יק | "צפוף באוזן" (1975) | 0:48 |  |  |  |  |  |
| 18. | מה תנגנו  | עלי מוהר | "ממש עכשיו מנגנים יוני רכטר" (1992) | 4:39 |  |  |  |  |  |
| 19. | הליכה לקיסריה ("אלי אלי")   | חנה סנש | הקלטה חדשה, 2004 | 2:40 |  |  |  |  |  |
| משך כולל: | משך כולל: | משך כולל: | משך כולל: | 1:00:43 |  |  |  |  |  |
קרדיטים

מנהלת המחלקה הישראלית: מיכל אוחיון וייסברג
עריכה: ערן ליטוין ויוני רכטר
הפקה: בועז הראל
ניהול שיווק: ירון כהן
הפקת פוסט: שחר ורד
יחסי ציבור: רותי מרום וליאת רוקנשטיין
עיצוב: סטודיו דור כהן
צילום עטיפה: אילן בשור
צילומי חוברת פנימית: יעקב אגור, ג'ראר אלון, יורם בוזגלו, אילן בשור ותמי פרי
הדפסה: דפוס מאי
עריכה דיגיטלית ומאסטרינג: GILI STERN @ MASTERING ROOM
"עוגן הרם", "ראיתי שמש", "דואט", "TO BE ALONE", ו"אוריה" - באדיבות הליקון
"מסע ללא שם" ו"גמד שרצה להיות ענק" - באדיבות פונוקול
"אדם בתוך עצמו" - באדיבות גידי גוב (ייצוג - המון הפקות).
"סוף ההצגה הלילה" - באדיבות א. דשא פשנל בע"מ.
הערות שוליים

↑  ספר שמואל ב', פרק י"א, פסוקים ז'–ט"ו
| יוני רכטר |
| --- | --- | --- |
| אלבומי אולפן | התכוונות (1979) • בגובה העיניים (1985) • מחשבות ואפשרויות (1995) • עוד סיפור (2003) • סביבנו (2017) • יוני ג'ירף (2020) |  |
| אלבומים בהשתתפותו | האהבה פנים רבות לה (1976) • באופן קבוע וחד פעמי (1979) • קווים (1981) • משירי אברהם חלפי (1988) • האריה, היונה ותרנגולת כחולה (1992) |  |
| הופעות, אוספים ומארזים | העיקר זה הרומנטיקה (1991) • ממש עכשיו - מנגנים יוני רכטר (1991) • משירי יוני רכטר (2004) • בכל פעם שאני מנגן (2005) • העיקר זה המוזיקה (2012) • האלבומים המקוריים (2013) |  |
| הרכבים | ארבע-עשרה אוקטבות • כוורת • הכבש השישה עשר |  |
| שירים | דמעות של מלאכים (1975) • עטור מצחך (1977) • הילדה הכי יפה בגן (1978) • ערב עירוני (1987) • קילפתי תפוז (1989) • ואלה שמות (1990) |  |
| הצגות ומופעים | אגדה בחולות (1979) • איתמר פוגש ארנב (2012) |  |
| שיתופי פעולה | שיתופי פעולה |  |
| מוזיקה | דני סנדרסון • גידי גוב • אריק איינשטיין • אבנר קנר • עלי מוהר • יוסי בנאי • נורית גלרון • יהודית רביץ • רונה קינן • אסתר עופרים |  |
| --- | --- |
בקרת זהויות :  MusicBrainz release group: 983a34aa-9e65-4fd3-ad28-f64087d68067
לואיג'י אלווה

| --- | --- |

 לידה:  10 באפריל 1927 (בן 97) לימה, פרו 
 מוקד פעילות:  פרו 
 תקופת הפעילות:  מ-1949 
 סוגה:  אופרה 
 סוג קול:  טנור 
 שפה מועדפת:  ספרדית 
 פרסים והוקרה:  Palmas Magisteriales (1995)  מפקד במסדר השמש של פרו  קצין גבוה במסדר השמש של פרו  אביר הצלב הגדול של השמש של פרו 
 פרופיל ב-IMDb
 
לואיג'י אלווה (באיטלקית Luigi Alva; נולד ב-10 באפריל 1927) הוא זמר טנור פרואני.
ביוגרפיה

לואיג'י אלווה נולד בפאיטה, פרו ב-10 באפריל 1927 בשם Luis Ernesto Alva y Talledo. בצעירותו תכנן קריירה בחיל הים הפרואני. מנהל הקונסרבטוריון של לימה ששמע אותו, אמר לו כי עתידו אינו בים, אלא בקולו. הוא החל ללמוד שירה בקונסרבטוריון, וכשהיה 25, עבר לאיטליה. הוא שינה את שמו לשם "איטלקי", לואיג'י אלווה. מרבית הקריירה שלו הייתה באיטליה, ליתר דיוק, במילאנו. משם יצא להופעות בכל העולם.
ב-2005 הנפיק השירות הבולאי הפרואני בול לכבודו.
הוא למד אצל רוזה מרסדס איארזה דה מוראלס וערך את הופעת הבכורה שלו בסרסואלה של פדריקו מורנו טורובה, "לואיזה פרננדה". ב-1953 נסע למילאנו ולמד אצל אמיליו ג'יררדיני. לאחר מכן הוא נקרא על ידי ג'וליו קונפלוניירי לללמוד בבית הספר לזמרים לה סקאלה.
ההופעה הראשונה באיטליה הייתה בתיאטרון נואובו במילאנו בתור אלפרדו ב"לה טרוויאטה", ואחריה"החתונה הסודית" בסקלה הקטנה. הוא ערך את הופעת הבכורה שלו בתיאטרון אלה סקאלה בשנת 1956 בתור הרוזן אלמביבה ב"הספר מסביליה" ואז החל שיתוף פעולה ארוך, במשך 28 עונות, בם ביצע 32 תפקידים ב-261 הופעות, מה שהציב אותו במקום השני הכללי אחרי Aureliano Pertile .
עד מהרה הוזמן לפסטיבלים ובתי האופרה האירופיים המפורסמים ביותר: באופרה של פסטיבל גלינדבורן ערך את הופעת הבכורה שלו ב"שיקוי האהבה". הופעת הבכורה בבית האופרה המטרופוליטן הייתה ב-1964 ב"פאלסטף". מאוחר יותר הוא שר והופיע בארצות הברית ובאירופה.
הוא מעולם לא ניסה לצאת מחוץ לרפרטואר הטנור הטבעי שלו, ושר בעיקר את מוצרט, רוסיני ודוניצטי; הדואטים עם תרזה ברגנזה ב"ספר מסביליה" ו"סינדרלה" של רוסיני היו מפורסמים במיוחד. הוא שיתף פעולה עם מנצחים ובהם אוטו קלמפרר, קלאודיו אבאדו, נינו סנזוגנו, הרברט פון קאראיאן, קרלו מריה ג'וליני.
ב-1982 חזר ללימה כדי ללמד, וב-1989 נפרד מהבמה. לאחר מכן לימד בבית הספר לזמר סקאלה. כיום, בן 93, הוא עדיין מלמד.
רפרטואר

| תפקיד | כותר | מלחין |
| --- | --- | --- |
| אלבינו | לה סונמבולה | בליני |
| אג'סטו | אג'יסטו | קוואלי |
| פאולינו | החתונה הסודית | צ'ימרוזה |
| פילנדרו | ערמומיות נשית | צ'ימרוזה |
| נמורינו | שיקוי האהבה | דוניצטי |
| טוניו | בת הגדוד | דוניצטי |
| ארנסטו | דון פסקואלה | דוניצטי |
| הרוזן בלצה | ארקדיה בברנטה | גלופי |
| פדריקו | ההוכחה לאופרה סריה | נייקו |
| סיבל | פאוסט | גונו |
| אורונטה | אלצ'ינה | הנדל |
| סרסה | סרסה | הנדל |
| סמפרוניו | הרוקח | היידן |
| אקליטיקו | עולם הלבנה | היידן |
| ג'רננדו | האי הבלתי מיושב | היידן |
| לינדורו | נאמנות מתוגמלת | היידן |
| בפה | הליצנים | ליאונקוואלו |
| דוקטור זוקרטאנץ | מריה גולובין | מנוטי |
| המספר | מאבקם של טנקרדי וקלורינדה | מונטוורדי |
| אלסנדרו | המלך הרועה | מוצרט |
| בלמונטה | החטיפה מן הארמון | מוצרט |
| דון בזיליו | נישואי פיגארו | מוצרט |
| דון אוטאביו | דון ג'ובאני | מוצרט |
| פרנדו | כך עושות כלן | מוצרט |
| טמינו | חליל הקסם | מוצרט |
| ססטו | חסדו של טיטוס | מוצרט |
| היפוליט | סוקרטס הדמיוני | פיסיילו |
| מוכר פזמונים | הגלימה | פוצ'יני |
| דורביל | סולם המשי | רוסיני |
| לינדורו | האיטלקייה באלג'יר | רוסיני |
| נרקיס | הטורקי באיטליה | רוסיני |
| הרוזן אלמביבה | הספר מסביליה | רוסיני |
| דון רמירו | סינדרלה | רוסיני |
| רוברטו | גריזלדה | סקרלטי |
| אלפונסו | אלפונסו ואסטרלה | שוברט |
| בכחוס | אריאדנה בנקסוס | שטראוס |
| אלפרדו | לה טרוויאטה | ורדי |
| פנטון | פאלסטף | ורדי |
רפרטואר > הקלטות חיות

| שנה | כותר תפקיד | ליהוק | מנצח | מקום |
| --- | --- | --- | --- | --- |
| 1956    </br> 16 בפברואר | הספר מסביליה    </br> רוזן אלמביבה | טיטו גובי, מריה קאלאס, ניקולה רוסי-למני, מלכיור לואיז | קרלו מריה ג'וליני | תיאטרון לה סקאלה |
| 1962    </br> 19 בינואר | Xerxes    </br> Xerxes | מירלה פרני, רולנדו פנראי, פיורנצה קוסוטו, פרנקו קלברזה | פיירו בלוג'י | תיאטרון לה סקאלה |
פילמוגרפיה

Falstaff (1956), פנטון
Cosi fan tutte (1970), פרנדו
הספר מסביליה (1972), הרוזן מאלמביבה
דון פסקוואלה (1972), ארנסטו
הנישואים הסודיים (1981), פאולינו
הרוקח (1982), סמפוניו
ביבליוגרפיה

דייוויד המילטון, אנציקלופדיית המטרופוליטן אופרה: מדריך מקיף לעולם האופרה, סיימון ושוסטר, ניו יורק-לונדון-טורונטו-סידני-טוקיו 1957, עמ' 20. מסת"ב 0-671-61732-X.
Mary Hamilton, A-Z of Opera, Facts On File, New York-Oxford-Sydney 1990, p. 16. ISBN 0-8160-2340-9.
הרולד רוזנטל וג'ון וורק, אלווה לואיג'י . The Concise Oxford Dictionary of Opera, Oxford University Press, London-New York-Melbourne 1979 (מהדורה שנייה), עמ' 9. מסת"ב 0-19-311318-X.
סטנלי סיידי וכריסטינה בשפורד, מילון האופרה ניו גרוב, מקמילן מוציאים לאור בע"מ, לונדון 1992, כרך 1, עמ' 99. מסת"ב 0-935859-92-6.
סטנלי סיידי וג'ון טיירל, מילון המוזיקה והמוזיקאים החדש של גרוב, מקמילן מוציאים לאור בע"מ, לונדון 2001, כרך 1, עמ' 430. מסת"ב 0-333-60800-3.
ג'ון וורק ויואן ווסט מילון אוקספורד תמציתי לאופרה . הוצאת אוניברסיטת אוקספורד, ניו יורק 1996 (מהדורה שלישית), עמ' 11. מסת"ב 0-19-280028-0.
לפעמים אני מאושר

לפעמים אני מאושר הוא אלבום האולפן הרביעי של עמיר לב, אשר יצא בשנת 2004. האלבום כולל, בין היתר, את השירים "פריז", "ותינוק", "אל תדאגי", "לאן נעלם הים" (בו התארח בגיטרה יוני בלוך) ו"אוקטובר" (בו התארחה אפרת גוש).
רשימת רצועות

| מס' | שם | משך |
| --- | --- | --- |
| 1. | פריז  | 3:50 |
| 2. | ותינוק  | 4:23 |
| 3. | הורס  | 2:49 |
| 4. | אל תדאגי  | 4:28 |
| 5. | תסעי  | 4:32 |
| 6. | אוקטובר  | 4:47 |
| 7. | חביתות ואורז  | 3:18 |
| 8. | לאן נעלם הים  | 3:45 |
| 9. | שמוליק  | 4:47 |
| 10. | תאהבי אותי תמיד  | 4:01 |
| משך כולל: | משך כולל: | 40:43 |